बिसायखटि आयगा जानोगोनां आसाम बिधान सभा उफ्रा बिसायखटिनि खालार फोसावनाय लोगो लोगो 58 नं तामुलपुर बिधान सभा बियाबावबो गुदुं बार बारदों  । मोनफ्रोमबो दोलोआनो गावनि हानजाखौ गोख्रों खालामनाय बायदिया सोलिगासिनो दं । लोगोसे मोनफ्रोमबो दोलोनिफ्रायनो गोबां दैदेनगिरिफोरा बिजाथिलाइ बिनाय बायदिया सोलिगासिनो । बे बिथिंआवनो बि जे पि दोलोनिफ्राय टिकेट बिदों 58 नं तामुलपुर बिधान सभा बियाबनि बारग MLA इमानुवेल मोसाहारी’आ । जुदि BJP दोलोआ इमानुवेल मोसाहारी’ नो टिकेट होयो अब्ला देरहानायाबो रोखा । नाथाय आसाम सरकाराव थानाय BJP ,AGP, UPPL,मिट्रजट सरकार सालायबायथानायलाइ थांनाय समावनो तामुलपुर बियाबखौ UPPL दोलोनो हगारना होखानायलाइ BJP दोलोआ 58 नं तामुलपुर बिधान सभा बियाबाव टिकेट होगोनाबो रोखा नंआ । UPPL दोलोआ गावनि हानजानिफ्राय सोरखौबा साइखब्लाबो BJP दोलोआ प्रेइनलिब्लाबो इमानुवेल मोसाहारी बिथांआ गावनो दोलोनिफ्राय प्रेइनलि गेलेनो टिकेट होनांगौनि दाबि दिखांदों । जुदि BJP दोलोआ गावनो टिकेट होआ अब्लाबो BJP दोलोनि माखासे मावथिफोरखौ लाफानानै उदां बिजाथि महरै 58 नं तामुलपुर बिधान  सभा बियाबनिफ्राय उफ्रा बिसायखथियाव गोख्रोंङै बाहागो लागोन । फैगौ 7 अक्ट’बरखालि दोलोनि फ्राय टिकेट मोनाब्लाबो उदां बिजाथि महरैब्लाबो बिसायकटि गेलेनो थाखाय बिसायखटि आयगनो गावनि बिजाथिलाइखौ गथायगोन होनना 58 नं तामुलपुर बिधान सभा बियाबनि बारग MLA  इमानुवेल मोसाहारीया फोरमायदों ।